Tremplin au Claret

Tremplin au Claret er en hoppbakke og et skihoppanlegg ved landsbyen Autrans vest for Grenoble i Frankrike. Den største bakken i anlegget har K-punkt 90 meter og bakkestørrelse 92 meter, og ble brukt under vinter-OL 1968 (normalbakke og kombinert), samt under junior-EM 1974. Anlegget har også tre mindre hoppbakker med størrelse K56, K29 og K12.

Autrans har lang tradisjon som skisted, og alt etter 1. verdenskrig fantes det flere hoppbakker i området. Foran OL i 1968 ble det bygd en helt ny bakke med størrelse K70 (i senere år utbygd til K90). Byggingen startet sommeren 1965, og bakken sto klar til det franske mesterskapet vinteren 1966. En justering av bakkeprofilen ble gjort sommeren 1966.

De siste tiårene har bakken ikke hatt større internasjonale renn. Unntaket er et verdenscuprenn i kombinert i 1987. I motsetning til de tre mindre hoppbakkene i anlegget har ikke K90-bakken plastmatter som muliggjør helårsbruk.

Bakkerekorden er 97 meter, satt av Manuel Fettner (Østerrike) i et FIS-renn 16. mars 2000. I K56-bakken er rekorden på snø 59 meter, satt av Nicolas Couttet (Frankrike) 11. februar 2012, og på plast 63 meter, satt av Jonathan Learoyd (Frankrike) 21. juli 2012.

Viktige renn (spesielt hopp)
 Dato Vinner  Andre Tredje Type renn 11. februar 1968  Jiří Raška  Reinhold Bachler  Baldur Preiml OL, normalbakke 2. mars 1974  Jürgen Eckstein  Aleksej Petrov  Thomas Lundgren Junior-EM

Kilder
Offisiell rapport for vinter-OL 1968 (s. 92-95)
Skisprungschanzen-Archiv: Autrans (besøkt 29. februar 2016)

Kategori:Hoppbakker i Frankrike
Kategori:Isère
Kategori:Hoppbakker brukt i OL
Kategori:Vinter-OL 1968
Kategori:Byggverk i Auvergne-Rhône-Alpes
Kategori:Sport i Auvergne-Rhône-Alpes
Kategori:Byggverk fullført i 1966
Kategori:1966 i Frankrike